**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETAS**

 **POSĖDŽIO PROTOKOLAS**

2021-12-16 Nr. TAR-137

Posėdis vyko 2021-12-09. Pradžia 15.00 val.

Posėdžio pirmininkė – Laima Juknienė.

Posėdžio sekretorė – Marija Petrulienė.

7. SVARSTYTA. Klaipėdos miesto savivaldybės tarybos 2021 m. kovo 26 d. sprendimo Nr. T2-84 „Dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms“ pakeitimas.

Pranešėjas E. Simokaitis teigė, kad Tarybos sprendimo projektas parengtas, siekiant pakeisti Klaipėdos miesto savivaldybės tarybos 2021 m. kovo 26 d. sprendimo Nr. T2-84 2 punktą ir 2 sprendimo priedą. 2 punkte ir 2 priede buvo įrašytos klaidingos turto įsigijimo vertės. Šiuo sprendimo projektu yra tikslinamos techninės klaidos.

N. Puteikienė klausė ar šiame sprendimo projekte nurodyta, jog perduodama kiemo aikštelė Savivaldybės Imanuelio Kanto viešajai bibliotekai (toliau – Biblioteka), Kauno g. 49, Klaipėdoje.

E. Simokaitis teigė, jog taip tai šis sprendimo projektas.

N. Puteikienė sakė, kad dėl šios Bibliotekos kiemo aikštelės gyventojai skundėsi, kadangi nebegali statyti mašinų, dėl automobilio parkavimo vietų trūkumo mieste.

E. Simokaitis teigė, jog anksčiau ši aikštelė buvo neužtverta ir gyventojai iš aplinkinių namų galėjo statytis automobilius, tačiau Bibliotekos darbuotojai nebegalėjo patys pasistatyti savo automobilių, kadangi aikštelė būdavo pilna aplinkinių namų gyventojų automobilių.

J. Simonavičiūtė siūlė Bibliotekai imti simbolinį mokestį už automobilio statymą jų kiemo aikštelėje ne darbo dienomis ir po darbo valandų.

N. Puteikienė siūlė rasti protingą variantą abiem pusėms.

A. Cesiulis sakė, kad pasidomės esančia situaciją ir organizuos Bibliotekos vadovo ir gyventojų dialogą, dėl automobilių statymo ne darbo dienomis ir po darbo valandų.

L. Juknienė siūlė balsavimu apsispręsti dėl siūlymo prašyti KMSA organizuoti Savivaldybės Imanuelio Kanto viešosios bibliotekos vadovo ir gyventojų dialogą dėl automobilių statymo kiemo aikštelėje, Kauno g. 49, po darbo valandų ir ne darbo dienomis (BALSUOTA: už – 7 (L. Juknienė, A. Cesiulis, R. Didžiokas, E. Kvederis, N. Puteikienė, J. Simonavičiūtė, R. Idzelevičius), susilaikė – 0, prieš – 0). Siūlymui pritarė, bendru sutarimu.

L. Juknienė siūlė balsavimu apsispręsti dėl sprendimo projekto (BALSUOTA: už – 7 (L. Juknienė, A. Cesiulis, R. Didžiokas, E. Kvederis, N. Puteikienė, J. Simonavičiūtė, R. Idzelevičius), susilaikė – 0, prieš – 0). Sprendimo projektui pritarė, bendru sutarimu.

NUTARTA:

7.1. Pritarti sprendimo projektui;

7.2. Prašyti KMSA organizuoti Savivaldybės Imanuelio Kanto viešosios bibliotekos vadovo ir gyventojų dialogą dėl automobilių statymo kiemo aikštelėje, Kauno g. 49, po darbo valandų ir ne darbo dienomis.

Posėdžio pirmininkė Laima Juknienė

Posėdžio sekretorė Marija Petrulienė